cyanic-selkie/wikianc huggingface dataset:
অ্যাডভেঞ্চার গ্যালি
অ্যাডভেঞ্চার গ্যালি (ইংরেজি:Adventure Galley) (অ্যাডভেঞ্চার নামেও পরিচিত) হল কুখ্যাত ইংরেজ প্রাইভেটিয়ার উইলিয়াম কিডের জাহাজের মত দেখতে পাল তোলা ছোট নৌকা। এটি এমনভাবে তৈরি করা হয়েছিল যে, এটি বাতাসে পাল উড়িয়ে বা বৈঠার সাহায্যে চালনা করা যেত। সেসময় এই ডিজাইনের জাহাজ প্রচলিত ছিল না। তরিটি ১৬৯৫ সালের শেষের দিকে পানিতে ভাসানো হয়েছিল এবং পরের বছর উইলিয়াম কিড তার প্রাইভেটিয়ারিং কাজের জন্য তরিটি সংগ্রহ করেন। এপ্রিল ১৬৯৬ সাল থেকে এপ্রিল ১৬৯৮ সাল পর্যন্ত এটি ভারত ও আটলান্টিক মহাসাগরে জলদস্যুর খোঁজে হাজার হাজার মাইল পড়ি দেয় কিন্তু কোন জলদস্যু আটক করতে ব্যর্থ হয়। অবশ্য এর যাত্রার শেষ পর্যায়ে তরিটি কিছুটা সফল হয়েছিল। জানা যায় উইলিয়াম কিডও কোন জলদস্যু ধরতে না পারর হতাশা ও কোন প্রকার উপঢৌকন না পাওয়ার হতাশা থেকে নিজেই একসময় জলদস্যুতে পরিনত হন। অ্যাডভেঞ্চার গ্যালি ভারত মহাসাগর থেকে দুটি ভেসেল আটক করতে সক্ষম হয় ও তাদের মাদাগাস্কার নিয়ে আসে। কিন্তু ১৬৯৮ -এর বসন্তের দিকে জাহাজের কাঠামোতে প্রচুর ফাঁটল ও গর্ত দেখা দেয়, এবং সমুদ্রে যাত্রার অযোগ্য বলে বিবেচিত হয়। পরবর্তীতে এর বিভিন্ন যন্ত্রাংশ চুরি হয়ে যায় এবং শেষ পর্যন্ত এটি মাদাগাস্কারের উত্তর-পূর্ব উপকূলে ডুবে যায়। ১৯৯৯-২০০০ এর মাঝামাঝি সময়ে, খবর ছড়িয়ে পরে অন্যান্য কয়েকটি ডুবে যাওয়া জলদস্যু জাহাজের সাথে অ্যাডভেঞ্চার গ্যালির ধংস্ববাশেষ পাওয়া গিয়েছে।
নকশা এবং ক্রয়
left|thumb|অ্যাডভেঞ্চার গ্যালির সাথে তুলনা করা এইচএমএস চার্লস গ্যালির চিত্র। ভেসেলটি ক্যাপ্টেন কিডের জন্য সংগ্রহ করা হয়েছিল, সাধারনত জলদস্যুদের আটক করার জন্য বিনিয়োগকারীদের নিয়ে গঠিত একটি দল জাহাজটি সংগ্রহ করে দেয়। কিড বেলমোন্টের প্রথম আর্ল ও ব্রিটিশ উপনিবেশ নিউ ইয়র্কের গভর্নর জেনারেল রিচার্ড কোটকে সাহায্য করার জন্য নিযুক্ত হন। রিচার্ড কোটের সাহায্যে ক্যাপ্টেন কিড রাজা উইলিয়াম তৃতীয়-এর কাছ থেকৈ প্রাইভেটিয়ার হিসেবে কমিশন লাভ করেন। অন্যন্য বিনিয়োগকারি যারা সমুদ্র যাত্রায় কিডের সঙ্গী হয়েছিল তাদের মধ্যে, অক্সফোর্ডের আর্ল, রোমনির আর্ল, শরিওসবারির ডিউক লর্ড চ্যান্সেলর স্যার এডমন্ড ও জন সোমারস। রাজা নিজে এই প্রকল্পের বিনিয়োগকারী ছিলেন না কিন্তু তিনি এর ফল দেখার জন্য উদগ্রীব ছিলেন।
ভেসেলটি ১৬৯৬ সালের আগস্টে £৮,০০০ (£৮৮৯,৯৯৬) ইউরোর বিনিময়ে ক্রয় করা হয়। এর আগে ১৬৯৫ সালের ৪ ডিসেম্বর জাহাজটি ক্যাপ্টেন উইলিয়াম ক্যাসলের ডকইয়ার্ড ডেপ্টফোর্ড থেকে সমুদ্রে নামানো হয়েছিল। এই জাহাজে পাল ও বৈঠা দুটুর মাধ্যমেই যেন চালনা করা যায় এরকম ডিজাইনে তৈরি করা হয়েছিল। সেসময় যুদ্ধ্বজাহাজের জন্য এরকম নকশা প্রচলিত ছিল না। পূর্ণ পাল তোলা অবস্থায় জাহাজটি ১৪ নট (26 km/h; 16 mph) গতিতে ও বৈঠার সাহায্যে ৩ নট (5.6 km/h; 3.5 mph) গতিতে চলতে সক্ষম ছিল। বাইচের গতি ধীর হলেও এটি বাতাসের বিপরীত দিকে চলতে সক্ষম ছিল, যেখানে অন্যান্য ভেসেল সেসময় খুব বেশি উন্নতি করতে পারেনি। এই জাহাজের দেখাদেখি পরবর্তীতে আরো কয়েকটি ব্রিটিশ যুদ্ধ্বজাহাজ তৈরি করা হয়েছিল। এই ধারণায় উদ্ভত করেছিল কারণ ব্রিটিশরা উত্তর আফ্রিকায় বারবারি জলদস্যুদের সাথে যুদ্ধ করে ব্যাপক ক্ষতির সম্মুখীন হয়েছিল। বিশেষ করে ইস্ট ইন্ডিয়া কম্পানি বিক্রীর উদ্দেশ্যে এরকম কয়েকটি জাহাজ তৈরি করেছিল। ক্যাসলের শীপইয়ার্ড যেখানে অ্যাডভেঞ্চার গ্যালি তৈরি করা হয়েছিল, সেটি ছিল সেসময় ইংল্যান্ডের সবচেয়ে বড় শীপইয়ার্ড এবং তারা ইস্ট ইন্ডিয়া কম্পানির অধিকাংশ ভেসেল সরবরাহ করত।
অ্যাডভেঞ্চার গ্যালিতে ৩২টি হালকা কামন রাখার ব্যবস্থা ছিল। তবে এটি অজানা যে, এই তরিটিকে বাণিজ্য কিংবা যুদ্ধের জন্য তৈরি করেছিল। তবে এই জাহাজটির তৈরিতে কিছুটা ত্রুটি ছিল বলে জানা যায়, যা ক্যাপ্টেন কিড তার যাত্রায় বিভিন্ন সময় সম্মুখীন হয়েছেন। অ্যাডভেঞ্চার গ্যালির কোন চিত্র পাওয়া যায় না তবে এটিকে অন্য একটি ভেসেল চার্লস গ্যালির সাথে তুলনা করা হয়।
বাংলাদেশ রেলওয়ে ক্লাস ২১০০
বাংলাদেশ রেলওয়ে ক্লাস ২১০০ বাংলাদেশ রেলওয়ে কর্তৃক পরিচালিত বাংলাদেশের মিটার–গেজ ডিজেল–ইলেক্ট্রিক লোকোমোটিভের একটি শ্রেণী। এই শ্রেণীর মোট ১০টি লোকো ১৯৬৪ সালে তৎকালীন পাকিস্তান ইস্টার্ন রেলওয়ের বহরে যুক্ত হয়।
প্রস্তুতকারক বিবরণ
২১০০ শ্রেণীর লোকো যুক্তরাষ্ট্রের জেনারেল ইলেক্ট্রিক (জিই) উৎপাদন করে। এদের মডেল জিই ইউএম১৩সি, যা জিই ইউ১৩সি (ফেজ ২) এর একটি পরিবর্তিত রূপ।
যান্ত্রিক বিবরণ
এই লোকোগুলোতে জিই এফডিএল ৮টি প্রাইম মুভার ব্যবহার করা হয়েছে। এদের ক্ষমতা ১,৩০০/ ১,৩৭০/ ১,৪২০ অশ্বশক্তি এবং এরা সর্বোচ্চ ১০৩ কিমি/ঘণ্টা পর্যন্ত চলতে পারে। এদের চাকার বিন্যাস হলো এ১এ–এ১এ/সি–সি।
২১০০ শ্রেণীর লোকো বাংলাদেশের প্রথম এবং একমাত্র জেনারেল ইলেক্ট্রিক কোম্পানির লোকো। এদেরকে বাংলাদেশের অন্যতম ব্যর্থ লোকো শ্রেণী বলা হয়ে থাকে। পার্টসের অভাবে এসব লোকো একের পর এক বাতিল হতে থাকে। এমনকি কিছু লোকোর আসল প্রাইম মুভার পরিবর্তন করে এমএলডব্লিউর প্রাইম মুভারও বসিয়ে চালানো হয়, যদিও এই প্রচেষ্টা সফল হয়নি। ১৯৯০–এর দশকের দিকেই সকল লোকো বাতিল ঘোষণা করা হয়। কোনো লোকোই সংরক্ষণ করা হয়নি।
শ্রেণীকরণ ও সংখ্যায়ন
এই লোকোগুলোর সংখ্যা–সিরিজ/শ্রেণী হচ্ছে ২১০০, এবং এদেরকে ২১০১ থেকে ২১১০ পর্যন্ত সংখ্যায়িত করা হয়েছে। পাকিস্তান রেলওয়ের নিয়ম অনুযায়ী এদের শ্রেণী–নাম/স্পেসিফিকেশন হচ্ছে “জিইইউ–১৪”। সম্ভবত অনেক আগেই বাতিল হয়ে যাওয়ার কারণে এদেরকে বাংলাদেশ রেলওয়ের নিয়মে নামকরণ করা হয়নি।
চিটাগাইঙ্গা পোয়া নোয়াখাইল্লা মাইয়া
চিটাগাইঙ্গা পোয়া নোয়াখাইল্লা মাইয়া হচ্ছে ২০১৮ সালে মুক্তিপ্রাপ্ত একটি বাংলাদেশী কৌতুকধর্মী-নাট্য চলচ্চিত্র। চলচ্চিত্রটি পরিচালনা করেছেন উত্তম আকাশ ও শাপলা মিডিয়া ব্যানারে প্রযোজনা করেছেন সেলিম খান। চলচ্চিত্রটিতে মুখ্য ভূমিকায় অভিনয় করেছেন শাকিব খান ও শবনম বুবলি এবং মৌসুমী, ওমর সানী, কাজী হায়াৎ, সাদেক বাচ্চু, ডিজে সোহেল, মারুফ খান সহ অন্যান্যরা বিভিন্ন গুরুত্বপূর্ণ ভূমিকায় অভিনয় করেছেন।
কাহিনি সংক্ষেপ
চলচ্চিত্রটিতে শাকিব খানকে দেখা যাবে চট্টগ্রামের এক যুবকের ভূমিকায়। অন্যদিকে নোয়াখালী অঞ্চলের তরুণীর চরিত্রে অভিনয় করেছেন বুবলি। এর প্রথম দিকে শাকিব-বুবলির মাঝে দা-কুমড়া সম্পর্ক থাকলেও; এক সময়ে তা রূপ নেয় প্রণয়ে। কিন্তু প্রণয়কে পরিণয়ে রূপ দিতে গেলে বাঁধে বিপত্তি। দুজনের সম্পর্ক মেনে নিতে আপত্তি জানায়; পরিবারের কর্তারা। কীভাবে সেই বাঁধা অতিক্রম করে শাকিব আর বুবলি; সেটিই দেখা যাবে; চিটাগাইঙ্গা পোয়া নোয়াখাইল্লা মাইয়া চলচ্চিত্রে।
প্রযোজনা
২০১৭ সালের ৬ অক্টোবর বিএফডিসিতে চিটাগাইঙ্গা পোয়া নোয়াখাইল্লা মাইয়া চলচ্চিত্রের চিত্রগ্রহণ শুরু হয়। চট্টগ্রাম, নোয়াখালী, কক্সবাজার, ময়মনসিংহ ও থাইল্যান্ডের বিভিন্ন স্থানে চলচ্চিত্রটির দৃশ্যের চিত্র ধারণ করা হয়। ২০১৮ সালের এপ্রিলে চলচ্চিত্রটির নির্মাণ কাজ সম্পন্ন হয়।
বাজারজাতকরণ ও মুক্তি
চিটাগাইঙ্গা পোয়া নোয়াখাইল্লা মাইয়া ২০১৮ সালের ২৩ মার্চ মুক্তির কথা থাকলেও, পরবর্তীতে শাকিব খানের ডাবিং বাকি থাকায় ও সেন্সর জটিলতায় পরে আর এটি মুক্তি দেয়া হয়নি। পরে, চলচ্চিত্রটি ২০ মে সেন্সর বোর্ডে প্রদর্শিত হলে কর্তৃপক্ষ এটিকে ছাড়পত্র দেওয়ার অনুমতি দেয়।
মুক্তি
চলচ্চিত্রটি ২০১৮ সালের ১৬ জুন ঈদুল ফিতর উপলক্ষে বাংলাদেশের ১৭০টি প্রেক্ষাগৃহে মুক্তি দেয়া হয়।
আব্দুল মাজিদ আল-জিনদানি
আব্দুল মাজিদ আল-জিনদানি (عبد المجيد الزنداني, ʿআব্দুল মাজিদ ; ১৯৪২ সালে ইয়েমেনের ইব্ব শহরে জন্ম গ্রহণকারী আধুনিক বিশ্বের এক পরিচিত পণ্ডিত ও রাজনৈতিক। যিনি লালদাড়ি বিশিষ্ট সিএনএন এর ধর্মীয় বক্তা। তিনি ইসলামিক সেনা-অধিনায়ক এবং ইয়েমেনের  ঈমান বিশ্ববিদ্যালয়ের প্রতিষ্ঠাতা ও প্রধান। রাজনৈতিক আন্দলোন ইয়েমেন মুসলিম ব্রাদারহুড এর র্শীষ নেতা ও সৌদি আরব ভিত্তিক কুরআন ও সুন্নাতের বৈজ্ঞানিক দর্শন কমিশনের প্রতিষ্ঠাতা।
২০০৪ সালে মার্কিন রাজস্ব বিভাগ নির্বাহী আদেশে যুক্তরাষ্ট্রে একটি বিবৃতি প্রকাশ করে জিনদানির নামে, বলা হল জিনদানি বিশেষ শ্রেণীর বিশ্ব সন্ত্রাস।
কর্মজীবন
আল-জিনদানি কলেজ জীবন কাটান মিশর।সেখানে তিনি আইন শামস বিশ্ববিদ্যালয়ে পড়ালেখা করেন। উল্লেখ করা যেতে পারে প্রথমে তিনি জীব বিজ্ঞান ও রসায়ন নিয়ে পড়া লেখা শুরু করলেও কিছু দিন পর ইসলাম শিক্ষা নেন। যেখানে তিনি পাশ করতে ব্যর্থ হন। এর পর তিনি এডেন ফিরে আসেন ১৯৬৬ সালে। তিনি সৌদি আরব যান ১৯৬৭ সালে। যেখানে তিনি ইসলামিক দাওয়াহ সংস্থার জ্যেষ্ঠ কর্মকর্তা নিয়ুক্ত হন। ১৯৬ সালে তাকে বাড়িতে পাঠিয়ে দেয়া হয় যখন তিনি মিশর সরকার কর্তৃক গ্রেফতার হন।১৯৭০ সালে তিনি ইয়েমেন ফেরেন এবং ইয়েমেনি মুসলিম ব্রাদারহুড প্রতিষ্ঠা করেন আর জীবনকে রাজনীতিতে নিযুক্ত করন।
ঈমান বিশ্ববিদ্যালয়
আল-জিনদানি হলেন ইয়েমেনের সানায় অবস্থিত ইমান বিশ্ববিদ্যালয়ের প্রতিষ্ঠাতা ও সভাপতি। এই প্রতিষ্ঠানটি ১৯৯৫ সালে ইয়েমেন সরকারের সহায়তায় প্রতিষ্ঠিত হয়। যদিও এটি বিদেশি সাহায্য গ্রহণ করেছে, রক্ষণশীল ওহাবী সমাজ, সৌদি আরবের ঐতিহ্যগত রাষ্ট্রীয় সম্পদ ও কাতার থেক, বাছরে ৪০০ জন ছাত্র নিচ্ছে করছেI
মার্কিন অর্থ বিভাগ বিবৃতি প্রদান করে, জিনদানি বিন লিদেনের দেশে খুবই বিশ্বস্ত, আবার ঈমান বিশ্ববিদ্যালয় থেকে কিছু ছাত্রকে গ্রফতার করা হয়েছে, রাজনৈতিক ও ধর্মীয় হত্যাযজ্ঞের জন্য। কিছু সংখ্যক বিশ্বাস করে বিদ্যালয়ের পাঠ্যক্রম আধিকাংশই বন্টিত, এটা কোন একচাটিয়া বিষয় নয়। মূলত ইসলাম শিক্ষা, এবং এটা একটি প্রগতিবাদ (ইনকিউবেটর) অণ্ডস্ফুটন যন্ত্র।
সান্ডে টাইমস বলছে, ২০০৯ সালে বড় দিনে   ওমর ফারুখ আব্দুল মুত্তালিবকে ২৫৩ উত্তরপশ্চিম বিমান ফ্লাইট, বোমারু বিমান সন্দেহে গ্রেফতার করা হয়। ২০০৫ সালের সে দিনেও প্রভাষক আল-আওলাকি বিশ্ববিদ্যালয়ে উপস্থিত ছিলেন।
রাজনৈতিক কার্যক্রম
আল-জিনদানি, শান্তিতে ২০১১ সালে নোবেল পুরস্কার প্রাপ্ত  তাওয়াক্কোল কারমান এর ইয়েমেন আল-ইসলাহ স্বাধীনতার জন্য আন্দলোনের একজন নেতৃস্থানীয় সদস্য।
কুরআন ও হাদিসেল বৈজ্ঞানিক নিদর্শন কমিশন
জিনদানি সৌদি সরকারের তটস্থ হন বৃহত্তর সাহায্যের জন্যে, আর বিশ্ব মুসলিম লিগ ১৯৮৫ সালে প্রতিষ্ঠা করে সৌদি আরব ভিত্তিক কুরআন ও সুন্নাহের বৈজ্ঞানিক নিদর্শন কমিশন। আর তিনি এর সাধারণ সম্পাদক হিসেব প্রধানের দায়িত্ব পালন করেন, ১৯৯৫ সালে পদবিন্যাস না করা পর্যন্ত। যদিও বিশ্ব মুসলিম লীগের সাথে তার কোন দাফতরিক সম্পর্ক নেই, তবু তিনি এর সকল অনুষ্ঠান গুলোতে আমন্ত্রিত হয়েছে।
কমিশন নিয়ে তৈরী হয় উধ্যম সমালোচনা। এটা প্রমাণ করতে যে, সাখ্য তথ্য ও দলিলগুলো কতটুকু পক্ষপাতহীন বৈজ্ঞানিক বিস্ময় কর কুরআন এটা কি স্পষ্ট ও স্বচ্ছ অথবা কোন এক অমুসলিম পণ্ডিত শত্রু চক্র  আলাদা ক্ষেত্রে এটা সাক্ষ্য দিয়েছে। বিভিন্ন অমুসলিম পণ্ডিত এ প্রসঙ্গে বিবৃতি দিয়েছেন, যে কমিশনের  বিস্তার ছিল বিভ্রান্তিকর।   ১৯৮৪ সালে কমিশনের একজন সদস্য, মুসতাফা আব্দুল বাছিত আহমেদ যুক্তরাষ্ট্রে যান। আমুসলিম পশ্চিমা বিজ্ঞানিদের নিকট থেকে তথ্য নিতে, এবং কুরআনের অলৌকিক নিদর্শন বের করতে। যদিও এটা ছিল ২০০২ সালের ঘটনা। যুক্তরাষ্ট্রের খবরের কাগজ ওয়াল স্ট্রিট জার্নাল'', জানায় বিভিন্ন আমুসলিম অবিশ্বস্য জনক বক্তব্য ও বিবৃতি দিয়েছিল কমিশনের জন্য। সবচেয়ে বেশি শাইখ আব্দুল মাজিদ আল-জিনদানির সাক্ষাৎকারে, আর তাদের মিথ্যা আশা হবে হুবহু দেওয়া হল।
"কমিশন দৃঢ় ভাবে আশা করে, বৈজ্ঞানিক সম্মেলনে প্রথম শ্রেণীর সমতল টিকিট তাদের ও তাদের স্ত্রীদের জন্য। হোটেলের সুন্দর কামরার জন্যে সম্মানী $১,০০০ এছাড়া রয়েছে মুসলিম নেতাদের সাথে ভোজ সভার ব্যবস্থা, যেমন ইসলামাবাদের রাজপ্রসাদে সন্ধ্যভোজের ব্যবস্থা ছিল পাকিস্তানি রাষ্ট্রপতি জিয়া উল-হকের সাথে। যদিও তিনি বিমান দুর্ঘটনায় কিছু দিনের মধ্যেই মারা যান। এছাড়াও আহম্মেদ বিজ্ঞানীদের সব শেষে একটি করে কাঁচের ঘড়ি দিয়েছিলেন।"
সামুদ্রিক জাহাজ বিজ্ঞানী উইলিয়াম হাই অভিযোগ করেন, সাক্ষাৎকারে মধ্য ফাঁদ পাতা রয়েছে, যেখানে প্রতিদিন যাত্রীরা পা দিচ্ছে বলে দাবি জানান। পারস্পরিক হাতের কৌশল বিজ্ঞানি ও সম্মেলন আয়োজকদের সাথে।মেইনজ বিশ্ববিদ্যালয়ের ভূবিজ্ঞানি আধ্যাপক আলফ্রেড করোনার ফিরে এসে একটি মান সম্মত ই-মেইল জবাব পাঠিয়ে তার এর বাইরের মন্তব্য পরিষ্কার করেন।যাতে সম্মেলনকালিন সময়ের কর্যবিবরণী বর্ণিত হয়েছে এবং এর ফলাফল বহন করছে মুসলিম কৈফিয়তকারিদের মাঝে।  তিনি একটি ভিডিও রেকর্ড সাক্ষাতকারের ঘটনা বর্ণনা করেছেন, কীভাবে তিনি প্রকল্পিত বিশুদ্ধরূপে জিজ্ঞাসা করেছিলেন প্রশ্নউত্তর, এবং এটা তাদের উত্তর যেটা তিনি পরবর্তিকালে খুঁজেপেয়ে ছিলেন, যদিও মিথ্যা পরিচয় দিয়ে। এই সাক্ষাতকারটি গ্রহণ করেছেন অ্যালিস (পিটার) পালমার, আধ্যাপক টম আমর্স্টং এবং আলফ্রেড করোনার।
এইডস গবেষণা
আল-জিনদানি একটি বক্তৃতা দেন ঈমান বিশ্ববিদ্যালয়ে, যেখানে তিনি বৈজ্ঞানিক ও চিকিৎসা গবেষণার গুনগত মান প্রকাশ করেন। তাদের দাবি যে, তারা অনেকাংশেই এইডসের চিকিৎসায় সফলতা লাভ করেছেন। 20 স্থানে জিনদানি বলেন যে, এইডস এর জীবাণু সম্পূর্ণ বিলুপ্ত হয়েছে কোন পার্শ পতিক্রিয়া ব্যতীত। আর তিনি জাতি সংঘকে আহব্বান করেন, যেন তারা এই রোগ থেকে বাচতে বিপুল পরিমাণে আর্থ ব্যয় করে। এই আবিষ্কার পুনরায় পর্যালোচনা করে দেখার জন্য, তারা প্রবীণ বিজ্ঞানীদের নিকট পাঠিয়ে দেন।
ডা. জামিল আল-মুঘালেস, যিনি বাদশা আব্দুল আজিজবিশ্ববিদ্যালের ক্লিনিক্যাল রোগপ্রতিরোধ সেবার প্রধান, তিনি জিনদানির তথ্যেকে বিতর্কিত করেন। তিনি বলেন ব্যক্তিগতভাবে গভীর পর্যবেক্ষণ মাধ্যমে রক্ত পরীক্ষা করেছেন, এবং তিনি জিনদানির সম্পূর্ণ বিপরিত দাবি করেন।   জনাব আল-মুঘালেছ আরো বলেন, যদি তিনি স্বাস্থ মন্ত্রী হতেন তাহলে জিনদানিকে কারাগারে পাঠাতেন।তিনি বলেন আমি আশা করি যে, গণমাধ্যম তাকে নিয়ে আর সংবাদ প্রচার করবে না, সে তার উদ্দেশ্য থেকে কিছু গোপন করতে চায়, কারণ সে সেই তালিকায় রয়েছে যেটা সন্ত্রাসীদের তালিকা।
অপর দিকে, আল-জিনদানি একটি রোগিকে হারবাল পদ্ধতি প্রয়োগ করতে চান, যেটা তার বানানো এইডস এর চিকিসৎসা শাস্ত্র; এই আবেদনটি প্রকাশ হয়েছিল বিশ্ব আধ্যাত্মিক সম্পদ সংগঠন এর ওয়েবসাইটে ২০১১ সালের এপ্রিল মাসে।
পাপ ত্যগ ও পূর্ণ অর্জন আন্দোলন
২০০৮ সালের জুলাই মাসে জিনদানি যোগ দেন ইসলামিক আলেম সমাজের দলে, এবং সৃষ্টি সম্পর্কে তাদের ক্ষুদ্র কর্তৃপক্ষ প্রধান হতে ঘোষণা দেওয়া হয় নতুন নৈতিকতার। আলোচনা সভায় ঘোষণা করা হয়, পাপ ত্যাগ ও পূর্ণ আর্জন করতে গিয়ে তারা ইসলামি আইন শাস্ত্রের লঙ্ঘন করছে কিনা, ও তাদের উদ্দেশ্য কি, ইয়েমেন পুলিকে তা জানতে হবে এবং বাধা দিতে হবে। আরো বলা হয়, গোয়েন্ধা সদস্যকে নজরদারি করতে ও 'নৈতিকতার অভিভাবকত্ব' স্বরূপ পৎপরতার সাথে আত্ম-নিয়োগ করতে হোদাইদাহ, এডেন ও সানায়।
জয়লানডস-পোসটেন ব্যঙ্গ কার্টুন প্রতিবাদ
২০০৬ সালে জিনদানি চাপে পড়ে যান, কারণ ২০ আগস্ট তাদের খবরের কাগজ ও সম্পাদক বিতর্কিত মোহাম্মদ কার্টুন পুনরায় ছাপানোর মামলায়।মূলত এটি এঁকেছিলেন জয়লানডস-পোসটেন ২০০৫ সালে। ২৫ শে নভেম্বর ২০০৬ সালে জিনদানি প্রথম মামলায় বিজয়ী হন আল রাই-আ'ম কাগজের বিরুদ্ধে। আর পত্রকাটি ছয় মাসের জন্য স্থগিত হয়ে যায় ও তার সম্পাদক এক বছরের জন্য যায় কারাগারে।
যুক্তরাষ্ট্রে নিষিদ্ধ
পরবর্তিতে জিনদানির নাম দাখিল করা হয়েছিল মার্কিন ১২৬৭ সভার তালিকায়   আল কায়দার অন্তর্ভুক্ত ব্যক্তি বা যুক্ত ব্যক্তি হিসেবে। এই কারণে গুয়ান্তানামো বন্দি আব্দুর রহমান মোহাম্মদ সালেহ নাসে কে প্রশাসনিক পর্যালোচনা পরিষদ, ন্যায্যতা যাচাই করার জন্যে ধারাবাহিক ভাবে বিচারবহির্ভুত গ্রেফতার করে, যেখানে: ২০১০ সালের জানুয়ারির মাঝামাঝি সময়ে যখন যুক্তরাষ্ট্র তাদের সৈন্য ইয়েমেনে পাঠায়, আল কায়দার সাথে যুদ্ধ করার জন্য, তখন জিনদানি জিহাদের ডাক দেন।
ইয়েমেনে প্রতিবাদ
১৩ ই সেপ্টম্বর ২০১২ সালে নিউ ইয়র্ক টাইমসের প্রতিবেদনে বলা হয়, ইয়েমেনে যুক্তরাষ্ট্রের দূতাবাসের পাশে প্রতিবাদ সমাবেশ করা হচ্ছে। এটা শুরুর ঘণ্টা খানেক পর জিনদানির সমর্থকেরাও তাদের অনুকরণ করে লিবিয়া ও মিশরে একই ধরনের প্রতিবাদ করে। রাজধানী সানার কিছু আবাসিক এলাকায়ও প্রতিবাদ করা হয়। প্রতিবাদ কারীরা এসময় নবী মোহাম্মদ ও ইসলামের ব্যঙ্গাত্মক একটি ভিডিও রেকর্ড নিয়ে নিন্দা করে।
হুমা হাতুন
হুমা হাতুন (هما خاتون, c. ১৪১০-সেপ্টেম্বর ১৪৪৯) দ্বিতীয় উসমানীয় সুলতান চতুর্থ মুরাদের  স্ত্রী এবং দ্বিতীয় মেহমেদের মা ছিলেন।
জীবনী
হুমা হাতুন একজন সাধারণ দাসী ছিলেন। একটি উসমানীয় শিলালিপিতে তাকে হাতুন বিনতে আবদুল্লাহ (আবদুল্লাহর কন্যা) হিসাবে বর্ণনা করা হয়েছে। তার পারিবারিক পটভূমি সম্পর্কে কিছুই জানা যায় না। সেই সময় যারা ইসলাম গ্রহণ করত তাদের আবদুল্লাহ নাম দেওয়া হত, যার অর্থ ঈশ্বরের দাস, যা তার অমুসলিম বংশোদ্ভূত হওয়ার প্রমাণ। পারস্যের কিংবদন্তির নাম অনুসারে তার নাম রাখা হয় হুমা। যার অর্থ "স্বর্গের পাখি"। তার উৎস সম্পর্কে দুটি ঐতিহাসিক তত্ত্ব রয়েছে: (১)তিনি ইহুদি বংশোদ্ভূত; বা (২) তিনি সার্বিয়ান খ্রিস্টান বংশোদ্ভূত ছিলেন। তুর্কি ইতিহাসবিদ এবং অধ্যাপক ইলবার অরতায়লি সমর্থন করেছেন যে তিনি ছিলেন স্লাভিক বংশোদ্ভূত।
হুমা হাতুন দ্বিতীয় মুরাদকে বিয়ে করেছিলেন। ১৪৩২ সালের ৩০ মার্চ তিনি তার একমাত্র পুত্র মুহাম্মদের জন্ম দেন। ১৪৩৮ সালে শাহযাদা আলায়েদ্দিনের সাথে মুহাম্মদকে  সুন্নত করানো হয়েছিল। ১১ বছর বয়সে মুহাম্মদকে গভর্নর হিসাবে মানিসায় প্রেরণ করা হলে হুমা হাতুন তার পুত্রের সাথে মনীসায় চলে গিয়েছিলেন। ১৪৪৪ সালে মুহাম্মদের বড় ভাই শাহজাদা আলাউদ্দীনের মৃত্যু বরণ করলে মুহাম্মদ সিংহাসনে একমাত্র উত্তরাধিকারী হন। একই বছর দ্বিতীয় মুরাদ সিংহাসন থেকে পদচ্যুত হন।
তার পুত্র শাহজাদা দ্বিতীয় মুহাম্মদ সিংহাসনের স্থলাভিষিক্ত হন, তিনি দুই বছর ভালিদে হাতুনের পদে অধিষ্ঠিত ছিলেন, ১৪৪৬ সালে মুরাদ আবার সিংহাসন গ্রহণ করেন এবং হুমা এবং তার পুত্র আবার বুরসায় ফিরে আসে। যাইহোক, পিতার মৃত্যুর পরে আবারও মুহাম্মদ সিংহাসনে অধিষ্ঠিত হন, কিন্তু তিনি আর কখনও ভালিদে হাতুন হননি কারণ মেহমেদ সিংহাসনে অধিষ্ঠিত হওয়ার আগে মারা গিয়েছিলেন। তিনি কনস্টান্টিনোপল বিজয়ের আগেই মারা যান। কনস্টান্টিনোপল রাজধানী হয়ে ওঠে এবং ১৯২২ সালে সাম্রাজ্য বিলুপ্ত হওয়ার আগে প্রায় পাঁচ শতাব্দী ধরে উসমানীয় সাম্রাজ্যের রাজধানী ছিল।
মৃত্যু
তিনি সেপ্টেম্বর ১৪৪৯ সালে বুরসায় মারা যান। তার সমাধিটি মুরাদিয়া কমপ্লেক্সের পূর্বদিকে "হাতুনিয়া কেম্বিদি" নামে পরিচিত। সমাধিটি তার পুত্র মেহেমেদ দ্বারা নির্মিত হয়েছিল। যেখানে তাঁর সমাধি রয়েছে তা হুমা হাতুন কোয়ার্টার হিসাবে পরিচিত।
থাং-পো-ছে-কুন-দ্গা'-'বুম
থাং-পো-ছে-কুন-দ্গা'-'বুম (১৩৩১-১৪০২) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি কালচক্র সম্বন্ধে পণ্ডিত ছিলেন।
সংক্ষিপ্ত জীবনী
থাং-পো-ছে-কুন-দ্গা'-'বুম ১৩৩১ খ্রিষ্টাব্দে তিব্বতের গ্লিং অঞ্চলে জন্মগ্রহণ করেন। তিনি সাত বছর বয়সে গ্সাং-ফু বৌদ্ধবিহারে দীক্ষা নেন এবং বারো বছর বয়সে গুং-থাং-ছোস-খোর-গ্লিং  বৌদ্ধবিহারে চার বছর দোন-গ্রুব-দ্পাল  নামক পণ্ডিতের নিকট শিক্ষালাভ করেন। এরপর তিনি  সা-স্ক্যা বৌদ্ধবিহারে 'জাম-দ্ব্যাংস-গ্রাগ্স-পা  নামক পণ্ডিতের নিকট প্রজ্ঞাপারমিতা ও অভিধর্ম সম্বন্ধে এবং খা'উ মঠে য়ে-শেস-দ্পাল  নামক পণ্ডিতের নিকট বজ্রপঞ্জরতন্ত্র, সম্পুততন্ত্র, হেবজ্র তন্ত্র, নারো পার ছয় যোগ ও নিগুমার ছয় যোগ সম্বন্ধে অধ্যয়ন করেন। জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট তিনি কালচক্র, বজ্রভৈরব সাধনপদ্ধতি, প্রজ্ঞাপারমিতা, অভিধর্ম এবং গুর-ব্র্তাগ-সাম-গ্সুম  এবং সেম্স-'গ্রেল-স্কোর-গ্সুম  নামক দুইটি তিব্বতী পুঁথি সম্বন্ধে অধ্যয়ন করেন। আটচল্লিশ বছর বয়সে তিনি র্তা-নাগ  বৌদ্ধবিহারের প্রধান নির্বাচিত হন এবং ছয় বছর ঐ বিহারে বিমলপ্রভা টীকাভাষ্য সম্বন্ধে শিক্ষাদান করেন। পঞ্চান্ন বছর বয়সে তিনি ইয়ার্লুং উপত্যকায় এক বিহারের প্রধান নির্বাচিত হন।
বেলতলা বালিকা উচ্চ বিদ্যালয়
বেলতলা বালিকা উচ্চ বিদ্যালয় ভারতের কলকাতার হাজরার একটি বিদ্যালয়। এটি একটি মেয়েদের বিদ্যালয় এবং পশ্চিমবঙ্গ মাধ্যমিক শিক্ষা বোর্ড ও পশ্চিমবঙ্গ উচ্চ মাধ্যমিক শিক্ষা কাউন্সিলের অধিভুক্ত। বিদ্যালয়টি ১৯২০ সালে প্রতিষ্ঠিত হয়েছিল।
অ্যাডাল্ট মুভি থিয়েটার
অ্যাডাল্ট মুভি থিয়েটার মানে একটি সিনেমা হল যেখানে পর্ণোগ্রাফিক চলচ্চিত্র দেখানো হয় প্রাপ্তবয়স্কদের। সেখানে মূলত চলমান প্রদর্শনী চলতে থাকে। তবে সিনেমা হলের সামনে কোন পোস্টারে নগ্ন ছবি প্রদর্শিত হয় না।
ইংল্যান্ডে
ইংল্যান্ডে লন্ডনের সোহো জেলায় একটি থিয়েটার আছে। সেখানে সারা দিনের জন্য ১৪ পাউন্ড দিয়ে ঢুকতে হয়। এখানে ২ টি স্ক্রিন আছে। একটি বিপরীতকামীদের জন্য ও আরেকটি সমকামীদের জন্য। সেখানে পুরুষদের জন্য একটি বিশাল টয়েলেট আছে। আবার আলাদা বুথ আছে ব্যক্তিগতভাবে দেখার জন্য। পাশের একটি সেক্স শপ থেকে এখানে বিনামূল্যে প্রবেশ করা যায়। এখানে নারী পুরুষ সবাই যেতে পারে।
সায়রা বানু (রাজনীতিবিদ)
সায়রা বানু ২০১৮ সালের পাকিস্তানের সাধারণ নির্বাচনে সিন্ধু থেকে নারীদের জন্য সংরক্ষিত আসনে গ্র্যান্ড ডেমোক্র্যাটিক অ্যালায়েন্সের (জিডিএ) প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন।
বোরহান উদ্দিন আহমেদ
বোরহান উদ্দিন আহমেদ গগন বাংলাদেশের ঢাকা জেলার রাজনীতিবিদ, ব্যবসায়ী ও মুক্তিযোদ্ধা যিনি ঢাকা-১১ আসনের সংসদ সদস্য ছিলেন।
প্রাথমিক জীবন
বোরহান উদ্দিন আহমেদ ঢাকার কেরাণীগঞ্জের কলাতিয়া গ্রামে জন্মগ্রহণ করেন।
মীরা কুমার
মীরা কুমার (জন্মঃ ৩১ মার্চ, ১৯৪৫) একজন ভারতীয় রাজনীতিবিদ। তিনি ১৫তম ভারতীয় লোকসভার অধ্যক্ষ ছিলেন এবং তিনি ভারতের প্রথম নারী স্পিকার হিসেবে দায়িত্ব পালন করেছেন। এছাড়া ভারতীয় জাতীয় কংগ্রেসের একজন নেত্রী। তিনি পাঁচবার লোকসভা নির্বাচনে জয়ী হয়েছিলেন। এছাড়া তিনি মনমোহন সিং সরকারের (২০০৪-২০০৯) সোস্যাল জাস্টিস অ্যান্ট এমপাওয়ারমেন্ট মন্ত্রনালয়ের কেবিনেট মন্ত্রী হিসেবেও দায়িত্ব পালন করেছেন।
ব্যক্তিগত জীবন এবং শিক্ষা
মীরা কুমার সাবেক উপ-প্রধানমন্ত্রী ও বিশিষ্ট দলিত নেতা জগজীবন রাম এবং একজন মুক্তিযোদ্ধা, ইন্দ্রানী দেবীর পরিবারে বিহারে জন্মগ্রহণ করেন ।
ঙ্গাগ-দ্বাং-ব্লো-ব্জাং
ঙ্গাগ-দ্বাং-ব্লো-ব্জাং (১৭১৯-১৭৯৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের একজন বিখ্যাত বৌদ্ধ লামা ছিলেন।
শিক্ষা
কুড়ি বছর বয়সে তিনি পুনরায় ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে ফিরে আসেন ও দ্গে-'দুন-ব্ক্রা-শিস নামক এক লামার নিকট শিক্ষালাভ করেন। এই লামা তাকে ন্যাগ-রি-ব্লো-ব্জাং-ছোস-গ্রাগ্স  নামক এক বৌদ্ধ ভিক্ষুর পুনর্জন্ম রূপে আনুষ্ঠানিক ভাবে ঘোষণা করেন ও তাকে  ব্রাগ-গ্যাব-ছু-দ্বার  বৌদ্ধবিহারে নিয়ে গিয়ে তার শিক্ষার ব্যবস্থা করেন। এরপর তিনি লাসা শহরে যাত্রা করে সে-রা বৌদ্ধবিহার বিশ্ববিদ্যালয়ে শিক্ষালাভ করেন। প্রথম ফুর-ল্চোগ ঙ্গাগ-দ্বাং-ব্যাম্স-পা তাকে লাম-রিম, যমান্তক, চক্রসম্বর, গুহ্যসমাজতন্ত্র প্রভৃতি বিষয় সম্বন্ধে শিক্ষা এবং ত্রিশ বছর বয়স হলে ভিক্ষুর শপথ প্রদান করেন। এই সময় তিনি দ্গে-লোং-য়ে-শেস-ম্থা'-য়াস, 'জাম-দ্পাল-ছোস-ম্ছোগ , চতুর্থ ঝি-বা-ল্হা  'ফাগ্স-পা-দ্গে-লেগ্স-র্গ্যাল-ম্ত্শান , ষষ্ঠ পাঞ্চেন লামা প্রভৃতি লামাদের নিকট বিভিন্ন বিষয়ে শিক্ষালাভ করেন। সপ্তম দলাই লামা তাকে লাম-রিম-ছেন-মো সম্বন্ধে শিক্ষাদান করেন। এরপর তিনি গ্যুতো তন্ত্র মহাবিদ্যালয়ে ঙ্গাগ-দ্বাং-ছোস-গ্রাগ্স নামক উনষাটতম দ্গা'-ল্দান-খ্রি-পা এবং  রোল-পা'ই-র্দো-র্জে নামক তৃতীয় ল্চাং-স্ক্যা হো-থোগ-থু  উপাধিধারী লামার নিকট তন্ত্র শিক্ষা করেন। এছাড়াও য়োংস-দ্জিন-য়ে-শেস-র্গ্যাল-ম্ত্শান , ঙ্গাগ-দ্বাং-ম্ছোগ-ল্দান  নামক চুয়ান্নতম দ্গা'-ল্দান-খ্রি-পা, দ্কোন-ম্ছোগ-'জিগ্স-মেদ-দ্বাং-পো  নামক দ্বিতীয় 'জাম-দ্ব্যাংস-ব্ঝাদ-পা  প্রভৃতি বিখ্যাত লামারা তার উল্লেখযোগ্য শিক্ষক ছিলেন।
শেষ জীবন
পরবর্তীকালে তিনি ম্ন্যেস-থাং-ক্লোং-র্দোল আশ্রমে বসবাস শুরু করেন, যে কারণে তাকে ক্লোং-র্দোল-ব্লা-মা  বা লোংদোল লামা হিসেবে অভিহিত করা হয়ে থাকে। পরবর্তীকালে তিনি র্বা-স্তোদ  বৌদ্ধবিহারে আমৃত্যু বাস করেন।
ইসরাইল সরকারে নারী
ইসরাইল রাষ্ট্রের প্রতিষ্ঠাকাল থেকেই তুলনামূলক ভাবে কমসংখ্যক নারী সরকারে অংশগ্রহণ করেছেন, নেতৃস্থানীয় মন্ত্রণালয় গুলোতে কাজ করেছেন আরো কম সংখ্যক নারী। যদিও ইসরায়েল সেই অল্প সংখ্যক রাস্ট্রগুলির একটি, যেখানে একজন নারী প্রধানমন্ত্রী ছিলেন- গোল্ডা মায়ার। আইনসভা কিংবা সরকার, নারীর অংশগ্রহণের বিষয়ে, উভয় ক্ষেত্রেই পশ্চিমা রাষ্ট্রগুলির চেয়ে ইসরায়েল অনেক পেছনে পড়ে আছে।
২০১৯ সালে ১২০ সদস্যের ইসরায়েলের আইনসভা নেসেট এ নারী সদস্য ছিল ২৫ শতাংশ।  তুলনায় আরব দেশ গুলোতে এই পরিমাণ ১৮.৭ শতাংশ, ইউরোপে তা ২৬.৫, স্ক্যান্ডিনেভিয়ায় এই হার ৪২.৩শতাংশ। যুক্তরাষ্ট্রে প্রতিনিধি পরিষদে নারী সদস্যের পরিমাণ ১৯.৩ শতাংশ। নারীদের উপস্থিতির হার  লক্ষ্যনীয় পরিমানে নির্ভর করে জনমিতির উপর, বেশিরভাগ নারী রাজনীতিবিদ এসেছেন সেক্যুলার দল গুলো থেকে, আরব অথবা ইহুদী ধর্মীয় রাজনৈতিক দল থেকে খুব কম সংখ্যক নারীদের রাজনীতিতে দেখা যায়। যদিও লেবার দলের নারী প্রতিনিধি কোটা তালিকা বলতে ঐতিহ্যগত ভাবেই সে দল থেকেই আসা নারী প্রতিনিধিদের বোঝায়, তবে ২০০০ সাল থেকে অন্য দলগুলিতেও নারী প্রতিনিধিদের সংখ্যা বেড়েছে।
লিঙ্গীয় পরিচয় সরকারে থাকা নারীদের অবস্থান এবং নারী প্রতিনিধিদের আনা প্রস্তাব, উভয়কেই প্রভাবিত করে। রাষ্ট্রের ধর্মভিত্তিক প্রকৃতির কারণে নারী প্রতিনিধিরা তাদের বিপরীত লিঙ্গের তুলনায় ঐতিহ্যগত লিঙ্গিয় পরিচয় এবং রাজনৈতিক বাছাই প্রক্রিয়ায়  অপেক্ষাকৃত বেশি বাধার সম্মুখীন হয়ে থাকেন।
ইসরায়েল সরকারের শীর্ষ পদে নারী
গোল্ডা মেয়ার হলেন একমাত্র নারী যিনি ইজরায়েলের প্রধানমন্ত্রী হিসাবে কাজ করেছেন। লেভি এশকোলের মৃত্যুর পর ১৯৬৯ সালের নির্বাচনের ঠিক আগে তাকে এই পদের জন্য নির্বাচিত করা হয়েছিল এবং ১৯৭৪ সালে তার প্রধানমন্ত্রীত্ব শেষ হয়। ১৯৭৪ সাল পর্যন্ত তিনি ছিলেন ইজরায়েলের কোন মন্ত্রিসভার সদস্য হিসেবে দায়িত্ব পালনকারী একমাত্র নারী। কেবল তিনি এবং জিপি লিভনিই ছিলেন পররাষ্ট্র মন্ত্রী হিসেবে দায়িত্ব পালন করা নারী। মায়ার ১৯৫৬ থেকে ১৯৬৬ সাল পর্যন্ত ১০ বছর পররাষ্ট্র মন্ত্রণালয়ের দায়িত্ব পালন করেছেন। ইজরায়েলি সরকারের দ্বিতীয় সবচেয়ে গুরুত্বপূর্ণ পদ উপ-প্রধানমন্ত্রী হিসেবে কাজ করা একমাত্র নারী ছিলেন লিভনি।
নারী প্রতিনিধিদের উপর লিংগীয় পরিচয়ের প্রভাব
আইনসভা ও সরকারে নারীরা যে সকল আইন প্রস্তাব বা কাজের ক্ষেত্র নিয়ে কথা বলেন, তা তাদের পুরুষ সহকর্মীদের থেকে ভিন্ন। রিউত ইজকোভিচ এবং চেন ফ্রেডবার্গ এক সমীক্ষায় দেখেন যে, উত্থাপিত আইন প্রস্তাবগুলির মধ্যে লিঙ্গিয় বিভাজন বিদ্যমান। নারীদের প্রস্তাবিত আইন গুলি মুলত নারী অধিকার কিংবা পারিবারিক বিষয়গুলি কেন্দ্রিক, জাতীয় নিরাপত্তা ও প্রতিরক্ষার বিপরীতে, যে সকল ক্ষেত্র গুলিতে পুরুষদের তুলনায় নারীরা কম যুক্ত হন। ইজকোভিচ-মালকা এবং ফ্রেন্ডবার্গ দেখান যে,এই লিঙ্গিয় বিভাজন হয়তো বিদ্যমান, যেখানে নারীদের এই ধরনের (জাতীয় নিরাপত্তা ও প্রতিরক্ষা) ইস্যুগুলি থেকে বাইরে রাখা হয় এবং আবহমান কাল ধরে চলে আসা লিঙ্গিয় ভুমিকা সম্পর্কিত ইস্যু গুলির দিকে ঠেলে দেওয়া হয়, অথবা সকার ও নেসেটের নারী প্রতিনিধিরা নিজেরাই চেস্টা করেন এই আগ্রহের ইস্যু গুলোতে যুক্ত হতে যা তাদের নির্বাচনি এলাকায় গুরুত্ব পেতে সাহায্য করে। তার উপর সরকার সেই ধরনের মন্ত্রণালয় নারী মন্ত্রীদের দিয়ে থাকে যেগুলো যুগ যুগ ধরে চলে আসা নারী বিষয়ক মতাদর্শকেই প্রতিফলিত করে।
রাজনৈতিক বাছাই প্রক্রিয়া এবং কোটা
লেবার দলের প্রার্থী তালিকায় নারীদের জন্য ২০% কোটা আছে, তবে অন্য দলগুলোতে যেমন লিকুদ, নারীদের জন্য এমন আনুষ্ঠানিক ভাবে কোন কোটা নেই এবং নির্বাচনী প্রার্থী তালিকায় কোন নিশ্চিত পদ নেই। ১৯৮৯ সালের আগে লেবার দলের প্রচলিত রীতি ছিল, তালিকার প্রথম ৫ জনে অবশ্যই একজন নারীকে অন্তর্ভুক্ত করা  এবং  আরেকজন নারীকে প্রথম ১০ জনের মধ্যে রাখা। এই কোটা পদ্ধতি ও কোটা নীতির ফল নিয়ে বিতর্ক আছে। প্রথমত, এই কোটার কারণে ২০০০ সালের আগে আইনসভার বেশিরভাগ নারী প্রতিনিধি ছিলেন লেবার দলের। সময়ের সাথে সাথে নেসেটে লেবার দলের নারী প্রতিনিধিদের সংখ্যা কমতে থাকে আর অন্য দলগুলিতে বাড়তে থাকে। হারজগ যুক্তি দেখান যে, নারীদের এই ন্যুনতম কোটা জনসংখ্যার তুলনায় অপ্রতুল আর একবার কোটা পুরণ হলে প্রার্থী তালিকায় নারীদের যুক্ত করার আগ্রহ খুব কম থাকে। হারজগ আরো বলেন যে, এরফলে তালিকায় যুক্ত হওয়ার পরিবর্তে কোটার সীমিত সংখ্যক পদে জায়গা পেতে নারীরা একে অন্যের প্রতিযোগি হয়ে ওঠেন।
রন ব্ল্যাকনি
রোনাল্ড লেসলি ব্ল্যাকনি (২৩ এপ্রিল ১৯৩৩ – ১৪ জুন ২০০৮) একজন অস্ট্রেলীয় মাঝারিপাল্লার দৌড়বিদ ছিলেন। তিনি ১৯৫৬ গ্রীষ্মকালীন অলিম্পিকে পুরুষদের ৩০০০ মিটার স্টিপলচেসে প্রতিদ্বন্দ্বিতা করেছিলেন।
মানিক হোসেন মোল্লা
মানিক হোসেন মোল্লা (জন্ম: ১১ মার্চ ১৯৯৯; মানিক মোল্লা নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলে থাকেন।
২০১৭–১৮ মৌসুমে, বাংলাদেশী ক্লাব ফকিরেরপুলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। পরবর্তীকালে, তিনি আরামবাগ, চট্টগ্রাম আবাহনী এবং শেখ রাসেলের হয়ে খেলেছেন। ২০২২–২৩ মৌসুমে, তিনি শেখ রাসেল হতে বাংলাদেশী ক্লাব ঢাকা মোহামেডানে যোগদান করেছেন।
২০২০ সালে, মানিক বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন।
প্রারম্ভিক জীবন
মানিক হোসেন মোল্লা ১৯৯৯ সালের ১১ই মার্চ তারিখে বাংলাদেশের রাজশাহীতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০২০ সালের ১৯শে জানুয়ারি তারিখে, মাত্র ২০ বছর ১০ মাস ৯ দিন বয়সে, মানিক শ্রীলঙ্কার বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ৭৩তম মিনিটে মধ্যমাঠের খেলোয়াড় রাকিব হোসেনের বদলি খেলোয়াড় হিসেবে তিনি মাঠ ত্যাগ করেন; ম্যাচে তিনি ১৮ নম্বর জার্সি পরিধান করে একজন রক্ষণাত্মক মধ্যমাঠের খেলোয়াড় হিসেবে খেলেছেন। ম্যাচটি বাংলাদেশ ৩–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে মানিক সর্বমোট ৪ ম্যাচে অংশগ্রহণ করেছেন।
ঠাকুরগঞ্জ রেলওয়ে স্টেশন
ঠাকুরগঞ্জ রেলওয়ে স্টেশন ভারতের বিহার রাজ্যের কিষাণগঞ্জ জেলার ঠাকুরগঞ্জ শহরে পরিষেবা দেয়। কাছাকাছি প্রবাহিত মেচি নদী এই অঞ্চলে নেপাল ও ভারতের মধ্যে সীমানা তৈরি করে। সীমান্তের ওপারে, পৃথিবীনগর হল নেপালের ঝাপা জেলার একটি গ্রাম উন্নয়ন কমিটি।
ব্যুৎপত্তি
স্থানটির নামকরণ করা হয়েছে রবীন্দ্র নাথ ঠাকুর।
ইতিহাস
ঠাকুরগঞ্জ জংশন ছিল দার্জিলিং হিমালয়ান রেলওয়ের অংশ, ঠাকুরগঞ্জ জংশন ছিল ডিএইচআর এবং আউথ তিরুহাট রেলওয়ের সংযোগকারী পয়েন্ট।
(i) স্টেশন সুপারিনটেনডেন্ট: মণীশ কুমার
(ii) স্টেশন মাস্টার: নরেশ কুমার হেমব্রম
(iii) স্টেশন মাস্টার: রাহুল সাহা
শেখেরহাট ইউনিয়ন
শেখেরহাট বাংলাদেশের ঝালকাঠি জেলার অন্তর্গত ঝালকাঠি সদর উপজেলার একটি ইউনিয়ন।
আয়তন
শেখেরহাট ইউনিয়নের আয়তন ৩,২১১ একর।
প্রশাসনিক কাঠামো
শেখেরহাট ইউনিয়ন ঝালকাঠি সদর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম ঝালকাঠি সদর থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী শেখেরহাট ইউনিয়নের মোট জনসংখ্যা ১৬,৪০২ জন। এর মধ্যে পুরুষ ৭,৯১৪ জন এবং মহিলা ৮,৪৮৮ জন। মোট পরিবার ৩,৮৭৩টি।
শিক্ষা
২০১১ সালের আদমশুমারি অনুযায়ী শেখেরহাট ইউনিয়নের সাক্ষরতার হার ৭০.৯%।
শ্রীলঙ্কার প্রশাসনিক অঞ্চল
ইতিহাস
অনুরাধাপুরা রাজ্যের সময় শ্রীলঙ্কা বেশ কয়েকটি প্রশাসনিক এককে বিভক্ত ছিল। রাজ্যটি প্রথমত তিনটি প্রদেশে বিভক্ত ছিল, যথা: রাজারাতা, রুহুনা এবং মালায়ারাতা। প্রদেশগুলো আবারও রাতা নামে বিভিন্ন ছোট এককে উপ-বিভক্ত ছিল। সময়ের সাথে সাথে প্রদেশসমূহের সংখ্যা বৃদ্ধি পেয়েছে, কিন্তু দ্বিতীয় স্তরের প্রশাসনিক বিভাগটি রাতা হিসেবে চলতে থাকে। তবে, অবশেষে দেশটি একাধিক রাজ্যে বিভক্ত ও বিদেশী ঔপনিবেশিক মিশন অবতরণ এবং তাদের নিয়ন্ত্রণে দেশের কিছু অংশ নিয়ে নেয়ার মাধ্যমে এর কাঠামো পরিবর্তন হতে শুরু করে। কোটে রাজ্যের অঞ্চলটি চারটি ডিসাভায় সংগঠিত হয়,যেগুলো আবার ৪০টি কোরালেতে উপ-বিভক্ত হয়। কোরালেসমূহে একটি ছোট সামরিক শক্তিসহ তাদের নিজস্ব বেসামরিক এবং সামরিক কর্মকর্তা ছিল। জাফনা রাজ্যের চারটি প্রদেশের সাথে এটি একটি অনুরূপ প্রশাসনিক কাঠামো ছিল বলে মনে হয়।
১৯৫৫ সালে দেশটির প্রধান প্রশাসনিক একক অনুসারে জেলা প্রদেশে প্রতিস্থাপিত হয়। একটি নতুন সংবিধানের মাধ্যমে আম্পারা জেলা ১৯৬১ সালের এপ্রিলে গঠিত হয়, একইভাবে ১৯৭৮ সালের সেপ্টেম্বরে মুল্লাইতিভু এবং গাম্পাহা জেলাদ্বয় গঠিত হয়, যা মূল প্রশাসনিক একক হিসাবে প্রদেশকে পুনরায় চালু করেছে। সর্বশেষ জেলা হিসেবে ১৯৮৪ সালের ফেব্রুয়ারিতে কিলিনোচ্চি জেলা গঠিত হয়, এবং বর্তমান সংবিধান (১৯৭৮ সালে প্রতিষ্ঠিত) অনুসারে শ্রীলঙ্কার অঞ্চলসমূহ ২৫টি প্রশাসনিক জেলা দ্বারা গঠিত। শ্রীলঙ্কা সংসদের একটি রেজ্যুলেশনের মাধ্যমে জেলাসমূহকে উপ-বিভক্ত বা সংযুক্ত করা যেতে পারে।
প্রদেশসমূহ
প্রদেশ শ্রীলঙ্কার প্রথম স্তরের প্রশাসনিক বিভাগ। প্রদেশসমূহ প্রথম ১৮৩৩ সালে সিলন ব্রিটিশ শাসকদের দ্বারা প্রতিষ্ঠিত হয়। পরবর্তী শতাব্দী জুড়ে অধিকাংশ প্রশাসনিক কার্যকলাপ দ্বিতীয় পর্যায়ের প্রশাসনিক বিভাগ জেলায় রূপান্তর করা হয়। বিংশ শতাব্দীর মাঝামাঝির দিকে প্রদেশসমূহ ছিল নিছক আনুষ্ঠানিক। এটি ১৯৮৭ সালে পরিবর্তিত হয়, যখন কয়েক দশক ধরে বিকেন্দ্রীকরণের জন্য এর চাহিদা বৃদ্ধি পাচ্ছিল, ১৯৭৮ সালের শ্রীলঙ্কান সংবিধানের ত্রয়োদশ সংশোধনীতে প্রাদেশিক পরিষদ প্রতিষ্ঠিত হয়। বর্তমানে শ্রীলঙ্কায় ৯টি প্রদেশ রয়েছে।
জেলাসমূহ
জেলা শ্রীলঙ্কার প্রশাসনিক বিভাগের দ্বিতীয় স্তর। শ্রীলঙ্কায় সর্বমোট ২৫টি জেলা ৯টি প্রদেশের অধীনে সংঘবদ্ধ। প্রত্যেকটি জেলা একজন জেলা সচিব দ্বারা পরিচালিত, যিনি কেন্দ্রীয় সরকার কর্তৃক নিযুক্ত হয়ে থাকেন। জেলা দপ্তরের প্রধান কাজ হল কেন্দ্রীয় সরকার এবং বিভাগীয় দপ্তরের যোগাযোগ এবং কার্যকলাপ সমন্বয় করা। জেলা দপ্তর জেলা পর্যায় এবং অধীনস্থ নিম্নস্তরের উপবিভাগসমূহের বিভিন্ন উন্নয়ন প্রকল্পের বাস্তবায়ন এবং পর্যবেক্ষণ করার ব্যাপারেও দায়িত্ব পালন করে থাকে, পাশাপাশি রাজস্ব সংগ্রহ এবং জেলার নির্বাচনের সমন্বয় করে থাকে। একটি জেলা কয়েকটি বিভাগীয় সচিব বিভাগ (সচরাচর ডিএস ডিভিশন নামে পরিচিত) এ বিভক্ত করা হয়, যেগুলো আবার ঘুরে গ্রামা নিলাধারী বিভাগে উপ-বিভক্ত হয়। শ্রীলঙ্কায় সর্বমোট ২৫৬টি ডিএস বিভাগ রয়েছে।
২০১২ সালের আদমশুমারী অনুযায়ী শ্রীলঙ্কার জনসংখ্যাসহ জেলাসমূহের তালিকা নিচে উল্লেখ করা হল:
সম্পাদক (দ্ব্যর্থতা নিরসন)
সম্পাদক একজন ব্যক্তি যিনি নথি পরিবর্তন বা সম্পাদনা করে থাকেন।
আকিল ইবনে আবুল বুকায়র
আকিল ইবনে আবুল বুকায়র (৫৯০-৬২৪) একজন মুহাজির সাহাবী। যিনি তার দ্বীনী ভাই মুবাশিরের সাথে বদরের যুদ্ধে অংশগ্রহণ করেন এবং উভয়ে শহীদ হন।
জন্ম ও বংশ পরিচয়
আকিল ইবনে আবুল বুকায়রের এর নাম ইসলাম গ্রহণের পূর্বে ছিলো গাফিল (অলস); মুহাম্মাদ এটা পরিবর্তন করিয়া তাহার নাম রাখেন আকিল (বুদ্ধিমান)। মক্কার কিনানা গােত্রে আনুমানিক ৫৯০ খ্রিষ্টাব্দে জন্মগ্রহণ করেন। তার বংশধারা পরিচয় হল আকিল ইবনে আবুল বুকায়র ইবনে আবদে ইয়ালিল ইবনে নাশিব ইবনে সাদ ইবনে লায়স ইবনে বাকর ইবনে আবদ মায়ানা ইবনে কিনানা।আবু মাশআর ও মুহাম্মাদ ইবনে উমার সহ প্রখ্যাত ইতিহাসবিদগণের বর্ণনামতে তার পিতার নাম আবুল বুকায়র ইবনে আবদ ইয়ালিল।
তার পিতা আবুল বুকায়র ইবনে আবদ ইয়ালিল জাহিলী যুগে উমার ইবনুল খাত্তাবের দাদা নুফাইল ইবনে আবদিল উজ্জার সাথে মৈত্রী সম্পর্ক স্থাপন করে। সেই হতে আকিল ও তার পুত্ররা নুফাইলের বংশধরের মিত্ররূপে পরিগণিত হয়েছে।
ইসলাম গ্রহণ ও হিজরত
ইসলামের সূচনালগ্নে মুহাম্মাদ যখন আরকামের বাড়িকে ইসলামী দাওয়াত ও আলোচনার কেন্দ্ররূপে নির্ধারণ করেন তখন সর্বপ্রথম সেই গৃহে মুহাম্মাদের হাতে বায়আত হন আকিল ইবনে আবিল বুকায়র ও তাহার অপর তিন ভাই আমের ইবনে আবুল বুকায়র, ইয়াস ইবনে আবুল বুকায়র ও খালিদ ইবনে আবুল বুকায়র ।
অতঃপর ইসলাম গ্রহণের কারণে কাফিরদের পক্ষ হইতে তাদের উপর নির্যাতন চরমে পৌছলে আকিল ও তার অপর তিন ভাই ও তাদের পরিবারের সকলে এক সঙ্গে মদিনায় হিজরত করেন। মক্কায় তাদের বাসগৃহে আর কেও না থাকায় বাড়িতে তালা ঝুলিয়ে দেওয়া হয়। হিজরতের পর তারা রিফায়া ইবনে আবদুল মুনযিরের গৃহে আতিথেয়তা গ্রহণ করেন। মুহাম্মাদ তাকে মুবাশির ইবনে আবদুল মুনযিরের সাথে ভ্রাতৃত্বের বন্ধনে আবদ্ধ করেন।
বদরের যুদ্ধে অংশগ্রহণ
৬২৪ খ্রিষ্টাব্দে যখন মক্কার কুরাইশদের সাথে মদিনাবাসীর বদরের যুদ্ধ সংঘঠিত হয় তখন আকিল ও তার দ্বীনী ভাই মুবাশির ইবনে আবদুল মুনযির বদর যুদ্ধে অংশগ্রহণ করেন এবং উভয়ে উক্ত এই যুদ্ধে শহীদ হন।
মৃত্যু
আকিল ইবনে আবুল বুকায়র ৩৪ বছর বয়সে ৬২৪ খ্রিষ্টাব্দে মালিক ইবনে যুহায়র আল জুশামির হাতে তিনি শহীদ হন।
রুপাপাতিয়া
রুপাপাতিয়া (বৈজ্ঞানিক নাম:Spindasis vulcanus(Fabricius))এক প্রজাতির ছোট আকারের প্রজাপতি যার শরীর ও ডানা সাদাটে হলুদ, ফিকে কমলা এবং হাল্কা বাদামী বর্ণের মিশ্রণ থাকে। এদের পিছনের দুটি ডানাতেই দুটি করে মোট চারটি সরু কালো লেজ দেখা যায় এবং লেজ এর অগ্রপ্রান্ত সাদা ও গোড়ার দিক কমলা বর্ণের । এরা ‘লাইসিনিডি’ গোত্রের এবং 'থেকলিনি' উপগোত্রের সদস্য।
আকার
রুপাপাতিয়ার প্রসারিত অবস্থায় ডানার আকার ২৬-৩৪ মিলিমিটার দৈর্গ্যের হয়।
উপপ্রজাতি
ভারতে প্রাপ্ত রুপাপাতিয়া এর উপপ্রজাতি হল-
বিস্তার
এরা খোলামেলা সমতল ভূমির প্রজাপতি। হাল্কা অরণ্য, ঘন অরণ্যের মাঝখানের উন্মুক্ত এলাকায়, পার্ক অথবা বাগান প্রায় সব জায়গায় এদের দেখা যায়। হিমালয়ের ১৫০০ ফুট পর্যন্ত প্রায় সমগ্র ভারতের রুপাপাতিয়াদের দেখা মেলে। এছাড়া শ্রীলঙ্কা, তাইল্যান্ড, মায়ানমার, জাভাতেও এদের দেখা যায়।
আচরণ
রুপাপাতিয়াদের ফুলের প্রতি আসক্তি দেখা যায়। মাঝেমধ্যে মাটি থেকে ৩ থেকে ৫ ফুট উচ্চতার কোনো পাতার কিনারাতে বসে রৌদ্র পোহাতে দেখা যায়। রৌদ্র পোহানোর সময় ডানা কিছুটা খুলে বসে। এরা একটানা বেশিক্ষন ওড়ে না তবে বিরক্ত হলে তীব্র বেগে এলোমেলো ভাবে উড়তে থাকে কিন্তু কিছুক্ষন পরে কাছাকাছি কোনো জায়গাতে এসে বসে। ভিজে স্যাঁতসেঁতে মাটিতে এবং পাখির বিষ্ঠাতেও বসে থাকে।
শূককীট
শূককীটগুলি সবুজ বর্ণের এবং চ্যাপ্টা আকৃতির হয়। এদের দেহের উপর পিঠে মাঝামাঝি দৈর্ঘ্য বরাবর কালচে সবুজ রেখা দেখা যায়, তার মধ্যে সাদা সরু দাগ থাকে। দেহখন্ড ২ এবং ১৮ অর্থাৎ মাথার ঠিক পরের অংশ, বেশি চওড়া এবং চকচকে হয়। এদের সারা দেহ সূক্ষ্ম রোঁয়া দিয়ে ঢাকা থাকে এবং রোঁয়াগুলি সূক্ষ্ম সূক্ষ্ম শাখাপ্রশাখায় যুক্ত।
এই শূককীটদের সাথে ক্রিম্যাটোগ্যাস্টার (Crematogaster) পিঁপড়েদের সখ্যতা দেখা যায়।
আহার্য উদ্ভিদ
এই শূককীট বিভিন্ন উদ্ভিদ যেমন- Jujube, কুল এর দুটি প্রজাতি Zizyphus rugosa এবং Ziziphus mauritiana, এছাড়া Lxora longifolia, Clerodendrum siphomanthus, Clerodendrum inerme, Allophylus cobbe, Ixora chinensis এবং Canthium parviflorum ইত্যাদির কচি পাতার নিচের ত্বক খায়।
মূককীট
রূপাপাতিয়াদের মূককীট গাঢ় সবুজ থেকে গাঢ় বাদামি বর্ণের হয়। এদের উদর অংশের ওপর-পিঠে কালচে রঙের রেখা দেখা যায়। এরা সাধারনত পাতার মোড়কের ভেতর মূককীট তৈরী করে।
ডাব্লিউডাব্লিউডাব্লিউএফ ইউনাইটেড স্টেটস হেভিওয়েট চ্যাম্পিয়নশিপ
ডাব্লিউডাব্লিউডাব্লিউএফ ইউনাইটেড স্টেটস হেভিওয়েট চ্যাম্পিয়নশিপ (বাংলাঃ ডাব্লিউডাব্লিউডাব্লিউএফ ভারী ওজনশ্রেনীর মার্কিন যুক্তরাষ্ট্র শিরোপা) পেশাদার কুস্তি সংস্থা ওয়ার্ল্ড ওয়াইড রেসলিং ফেডারেশন(ডাব্লিউডাব্লিউডাব্লিউএফ) (বর্তমানে ওয়ার্ল্ড রেসলিং এন্টারটেইনমেন্ট - ডাব্লিউডাব্লিউই) কর্তৃক প্রতিষ্ঠিত একক শিরোপা। শিরোপাটি ১৯৬৩ হতে ১৯৭৬ পর্যন্ত বিক্ষিপ্তভাবে সংস্থাটির মধ্যম সারির একক শিরোপা'র হিসেবে ব্যবহৃত হয়েছে। মর্যাদার হিসেবে ডাব্লিউডাব্লিউডাব্লিউএফ ওয়ার্ল্ড হেভিওয়েট চ্যাম্পিয়নশিপের পরেই এর অবস্থান ছিল। শিরোপাটি নিস্ক্রিয় করার পর দীর্ঘদিন সংস্থাটির কোন মধ্যম বা দ্বিতীয় সারির একক শিরোপা ছিলনা। তিন বছর বিরতির পর সংস্থাটি মধ্যম সারির শিরোপা হিসেবে ডাব্লিউডাব্লিউএফ নর্থ আমেরিকান চ্যাম্পিয়নশিপের প্রবর্তন করে। সক্রিয় থাকাকালীন সময় মাত্র ৫ জন কুস্তিগির এই শিরোপা ধারণ করেছিলেন। কুস্তিগির বোবো ব্রাজিল ছিলেন এই শিরোপার সবচেয়ে সফল ধারণকারী। তিনি শিরোপাটি সর্বোচ্চ ৭ বার জয় করেন এবং সবচেয়ে বেশি ৪,০৭২ দিন ধরে রাখেন।
ইতিহাস
ক্যাপিটল রেসলিং (ডাব্লিউডাব্লিউডাব্লিউএফ-এর পূর্বসূরী) পেশাদার কুস্তি সংস্থা জোট ন্যাশনাল রেসলিং এলাইয়েন্স(এনডাব্লিউএ)-এর সদস্য থাকাকালীন সময় ১৯৬০-৬১ সালে কয়েকমাস এনডাব্লিউএ ইউনাইটেড স্টেটস চ্যাম্পিয়নশিপ-এর একটি সংস্করণ ব্যবহার করতো। বাডি রজার্স ঐ শিরোপার একমাত্র বিজেতা ছিলেন। ১৯৬১ সালের জুন মাসে শিকাগো তে বাডি রজার্স প্যাট ও'কনরকে হারিয়ে এনডাব্লিউএ ওয়ার্ল্ড হেভিওয়েট চ্যাম্পিয়নশিপ জেতার পর তিনি ইউনাইটেড স্টেটস চ্যাম্পিয়নশিপ ত্যাগ করেন। ক্যাপিটল রেসলিং ন্যাশনাল রেসলিং এলাইয়েন্স-এর সদস্যতা ত্যাগ করে স্বাধীন কুস্তি সংস্থা ওয়ার্ল্ড ওয়াইড রেসলিং ফেডারেশন(ডাব্লিউডাব্লিউডাব্লিউএফ) হিসেবে আত্মপ্রকাশ করে এবং নিজ সংস্থার জন্য একটি ভিন্ন ইউনাইটেড স্টেটস চ্যাম্পিয়নশিপ প্রতিষ্ঠা করে। ৬ এপ্রিল, ১৯৬৩ হতে ১ মার্চ, ১৯৭৬ পর্যন্ত সক্রিয় এই শিরোপাটি সংস্থার মধ্যম বা দ্বিতীয় সারীর শিরোপা হিসেবে ব্যবহৃত হয়েছিল।
এই শিরোপার ইতিহাসের সাথে ১৯৭৫ সালে প্রতিষ্ঠিত বর্তমানে ডাব্লিউডাব্লিউই মালিকানাধীন অপর শিরোপা ডাব্লিউডাব্লিউই ইউনাইটেড স্টেটস চ্যাম্পিয়নশিপের সাথে কোনরূপ ঐতিহাসিক সম্পর্ক নেই।
পাদটীকা
<references group="Note" />
ম্যাথিউ বেকেনহ্যাম
ম্যাথিউ বেকেনহ্যাম (জন্ম ১৮ মার্চ ১৯৭৬) একজন অস্ট্রেলীয় হার্ডলার। তিনি ২০০০ গ্রীষ্মকালীন অলিম্পিকে পুরুষদের ৪০০ মিটার হার্ডলসে প্রতিদ্বন্দ্বিতা করেছিলেন।
জ্যাকি গ্লিসন
জ্যাকি গ্লিসন নামে পরিচিত জন হার্বার্ট গ্লিসন (John Herbert Gleason; ২৬ ফেব্রুয়ারি ১৯১৬ - ২৪ জুন ১৯৮৭) ছিলেন একজন মার্কিন কৌতুকাভিনেতা, অভিনেতা, লেখক, সুরকার ও সঙ্গীত নির্দেশক। তিনি ১৯৫০-এর দশকের মাঝামাঝি সময় থেকে ১৯৭০ সাল পর্যন্ত দ্য জ্যাকি গ্লিসন শো-এ কাজ করেছেন, এই কাজের জন্য তিনি তিনটি প্রাইমটাইম এমি পুরস্কারের মনোনয়ন লাভ করেন। তার অভিনীত উল্লেখযোগ্য চলচ্চিত্র ভূমিকাসমূহ দ্য হাসলার (১৯৬১) চলচ্চিত্রে মিনেসোটা ফ্যাটস এবং ১৯৭৭ থেকে ১৯৮০-এর দশকের শুরু পর্যন্ত স্মোকি অ্যান্ড দ্য ব্যান্ডিট চলচ্চিত্র ধারাবাহিকে বাফোর্ড টি. জাস্টিস। দ্য হাসলার ছবিতে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে অস্কার ও গোল্ডেন গ্লোব পুরস্কারের মনোনয়ন লাভ করেন।
১৯৫০ ও ১৯৬০-এর দশকে গ্লিসন সঙ্গীত চর্চার সাথে জড়িত ছিলেন, এবং তার কয়েকটি অ্যালবাম সর্বাধিক বিক্রিত ছিল। তার প্রথম অ্যালবাম মিউজিক ফর লাভার্স অনলি বিলবোর্ডের শীর্ষ ১০ তালিকায় ১৫৩ সপ্তাহ অবস্থান করেছিল, এবং তার প্রথম ১০টি অ্যালবাম এক মিলিয়ন কপির বেশি বিক্রি হয়েছিল।
এসজিআর
কোমল গামা রিপিটার (এসজিআর) হলো এক ধরনের জ্যোতির্বৈজ্ঞানিক বস্তু যা অনিয়মিত বিরতিতে গামা-রে এবং এক্স-রের বিস্ফোরণ নির্গত করে। অনুমান করা হয় যে, এরা এক ধরনের ম্যাগনেটার বা নিউট্রন তারা যার চারপাশে অশ্মীভূত চাকতি বিদ্যমান।
সময়ের সাথে সাথে এটি স্পষ্ট হয়ে ওঠে যে এটি কোনও স্বাভাবিক গামা-রে বিস্ফোরণ ছিল না। কোমল গামা-রে এবং কঠিন এক্স-রের পরিসরে ফোটনগুলি ছিল কম শক্তিশালী এবং বিস্ফোরণটি একই অঞ্চল থেকে পুনরাবৃত্ত হচ্ছিলো।
নাসার মার্শাল স্পেস ফ্লাইট সেন্টার ইউনিভার্সিটির স্পেস রিসার্চ অ্যাসোসিয়েশন (ইউএসআরএ) -এর জ্যোতির্বিদ ক্রিসা কাউভেলিওটু এই তত্ত্বটি পরীক্ষা করার সিদ্ধান্ত নেন যে, কোমল গামা রিপিটারগুলি আসলে ম্যাগনেটার। এই তত্ত্বানুসারে, এমন বিস্ফোরণ বস্তুটির আবর্তন হার কমিয়ে দেয়। ১৯৯৮ সালে, তিনি কোমল গামা রিপিটার, এসজিআর ১৮০৬-২০ -এর পর্যাবৃত্তি সাবধানতার সাথে তুলনা করেন। এর পর্যায়কাল ১৯৯৩ সালের পর্যায়কাল থেকে ০.০০৮ সেকেন্ড বৃদ্ধি পায় এবং তার হিসাবে এটি ৮ × ১০১০ টেসলার (৮ × ১০১৪ গাউস) চৌম্বক ক্ষেত্র সম্পন্ন একটি ম্যাগনেটার দ্বারা দ্বারা ব্যাখ্যা করা যায়। এটিই আন্তর্জাতিক জ্যোতির্বৈজ্ঞানিক সম্প্রদায়কে, কোমল গামা রিপিটারগুলি প্রকৃত পক্ষে ম্যাগনেটার তা বোঝানোর জন্য যথেষ্ট ছিল।
২৭ আগস্ট ১৯৯৮ সালে, একটি অস্বাভাবিকভাবে দর্শনীয় কোমল গামা রিপিটারের বিস্ফোরণ, এসজিআর ১৯০০+১৪ লক্ষ্য করা যায়। পৃথিবী হতে এই এসজিআরটির দূরত্ব দীর্ঘ হওয়া সত্ত্বেও, আনুমানিক ২০,০০০ আলোকবর্ষ, এই বিস্ফোরণে পৃথিবীর বায়ুমণ্ডলে বড় প্রভাব পড়ে। আয়নোস্ফিয়ারের পরমাণুগুলি, যা সাধারণত দিনের বেলায় সূর্যের বিকিরণে আয়নিত হয় এবং রাতে পুনরায় নিরপেক্ষ পরমাণুতে সমন্বিত হয় তা রাতেই প্রায় সাধারণ দিনের মত আয়নিত হয়ে যায়। আকাশের ভিন্ন অংশে পরিচালিত হওয়া সত্ত্বেও, রসি এক্স-রে টাইমিং এক্সপ্লোরার (আরএক্সটিই), একটি এক্স-রে উপগ্রহ সেই মুহূর্তে তার শক্তিশালী সংকেত পেয়েছিল, যেখানে সাধারণভাবে রেডিয়েশনটি প্রতিহত হওয়ার কথা ছিল।
কিছু সুপরিচিত এসজিআর:
নামের ক্ষেত্রে ব্যবহৃত সংখ্যাগুলি আকাশে এদের অবস্থান জানায়। উদাহরণস্বরূপ, এসজিআর ০৫২৫-৬৬ এর বিষুবাংশ ৫ঘ২৫মি এবং বিষুবলম্ব -৬৬°। আবিষ্কারের তারিখটি কখনও কখনও ১৯৭৯/১৯৮৬ এর মতো বিন্যাসে উপস্থাপিত হয়। যে বছরে এটি আবিষ্কৃত হয়েছিল সেই বছরটি এবং তার সাথে কোমল গামা রিপিটারটি আসলে "স্বাভাবিক" গামা-রে বিস্ফোরণ নয় বরং বস্তুর একটি পৃথক শ্রেণি হিসাবে স্বীকৃতী পাওয়ার বছরটি উল্লেখ করার জন্য এমন ব্যবস্থা।
তথ্যসূত্র
Soft gamma repeater
২০০৬ সালের বাংলাদেশী চলচ্চিত্রের তালিকা
২০০৬ সালে বাংলাদেশে মুক্তিপ্রাপ্ত চলচ্চিত্রের তালিকা।
ব্র্যান্ডন ল্যাব্রোস
ব্র্যান্ডন ল্যাব্রোস (Brandon Labrosse; জন্ম: ১১ মার্চ ১৯৯৯) হলেন একজন সেইশেলি পেশাদার ফুটবল খেলোয়াড়। তিনি বর্তমানে সেইশেলি ক্লাব ফরেস্টার্স এবং সেশেলস জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলেন।
২০১৮–১৯ মৌসুমে, সেইশেলি ক্লাব ফরেস্টার্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ল্যাব্রোস ২০১৯ সালে সেশেলসের হয়ে আন্তর্জাতিক পর্যায়ে অভিষেক করেছেন; সেশেলসের জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।
প্রারম্ভিক জীবন
ব্র্যান্ডন ল্যাব্রোস ১৯৯৯ সালের ১১ই মার্চ তারিখে সেশেলসে জন্মগ্রহণ করেছেন।
আত্মহত্যার ইতিহাস
আত্মহত্যার প্রতি দৃষ্টিভঙ্গি সময় এবং সংস্কৃতি জুড়ে বিভিন্ন রকম হয়।
১৭০০ সালের প্রাচীনত্ব
থাম্ব| [[লুডোভিসি গল|লুদোভিসি গল তাঁর স্ত্রীকে এবং নিজেকে মেরেছিলেন, হেলেনিস্টিক আসলটার রোমান অনুলিপিটি, পালাজো ম্যাসিমো আল টার্মে জাদুঘর। ]] আত্মহত্যা প্রাচীন কিংবদন্তি এবং ইতিহাস অনেক সময় বিশিষ্ট ভূমিকা পালন করেছিল, যেমন এজাক্স দ্য গ্রেট ট্রোজান যুদ্ধে নিজেকে মেরে ফেলেছিল এবং লুক্রেশিয়ার আত্মহত্যা সেই বিদ্রোহের সূচনা করেছিল যা রোমান প্রজাতন্ত্রের সাথে রোমান রাজতন্ত্র বাস্তুচ্যুত করেছিল।
আত্মহত্যা করা প্রথম দিকের গ্রীক ঐতিহাসিক ব্যক্তি ছিলেন খ্রিস্টপূর্ব ৪৩৪ খ্রিস্টাব্দের দিকে এম্পেদোক্লেস। তাঁর একটি বিশ্বাস ছিল মৃত্যু একটি রূপান্তর। এই ধারণাটি তাকে আত্মহত্যায় উদ্বুদ্ধ করেছিল। নিজেকে সিসিলীয় এটনা পর্বতের আগ্নেয়গিরিতে ফেলে এম্পেদোক্লেস আত্মহত্যা করেছিলেন।
সাধারণভাবে, পৌত্তলিক জগতের রোমান ও গ্রীক উভয়েরই আত্মহত্যার প্রতি শিথিল মনোভাব ছিল।
আরলেস কাউন্সিলের (৪৫২) বিবৃতিতে বলা হয়েছে, "যদি কোন দাস আত্মহত্যা করে তবে তার মনিবের উপর কোন নিন্দা আসবে না।" প্রাচীন গ্রীক চিন্তাবিদদের মধ্যে খ্রিস্টীয় শত্রুতার কিছু পূর্বসূরি রয়েছে যারা আত্মহত্যা করেছেন। উদাহরণস্বরূপ, পিথাগোরাস এই কাজের বিরুদ্ধে ছিলেন, যদিও নৈতিক ভিত্তির চেয়ে বেশি গাণিতিক ছিল, তিনি বিশ্বাস করতেন যে পৃথিবীতে ব্যবহারের জন্য কেবল সীমাবদ্ধ সংখ্যক প্রাণ রয়েছে এবং একের আকস্মিক এবং অপ্রত্যাশিত প্রস্থান এর ভারসাম্যকে বিপর্যস্ত করবে। অ্যারিস্টটলও আত্মহত্যার নিন্দা করেছেন, যদিও একেবারে ভিন্ন কারণে - কারণ এটি তার সম্প্রদায়ের সদস্যদের মধ্য থেকে একজনের পরিষেবা ছিনিয়ে নিয়ে যাবে।
রোমে আইনে আত্মহত্যা কখনও সাধারণ অপরাধ ছিল না, যদিও এই প্রশ্নের সম্পূর্ণ পদ্ধতি মূলত বাস্তববাদী ছিল। এটি তিনটি ক্ষেত্রে বিশেষভাবে নিষিদ্ধ ছিল: যারা মারাত্মক অপরাধে অভিযুক্ত, সৈনিক এবং দাস। এর পিছনে কারণ ছিল এক - এই লোকদের মরে যাওয়া ছিল অলাভজনক। যদি অভিযুক্তরা বিচার ও অপরাধী সাব্যস্ত হওয়ার আগে নিজেকে হত্যা করে তবে রাষ্ট্র তাদের সম্পত্তি দখল করার অধিকার হারাত, এই আইনের একমাত্র ফাঁক প্রথম শতাব্দীতে রোমান সম্রাট ডোমিশিয়ান দ্বারা বন্ধ হয়েছিল, যিনি রায় দিয়েছিলেন যে, বিচারের আগে যারা মারা যায় তাদের কোন আইনী উত্তরাধিকারী নেই। একজন সৈন্যের আত্মহত্যাকে একইভাবে ছলনা হিসাবে বিবেচনা করা হয়েছিল। যদি কোনও দাস ক্রয়ের ছয় মাসের মধ্যে নিজেকে হত্যা করে তবে বর্তমান মনিব পূর্বের মনিবের কাছে পুরো অর্থ ফেরতের দাবি করতে পারে।
রোমানরা অবশ্য "দেশপ্রেমিক আত্মহত্যা"-কে পুরোপুরি অনুমোদন দিয়েছিল; অন্য কথায় মৃত্যু, হবে অসম্মানের বিকল্প হিসাবে। গ্রীসে জন্ম নেয়া এমন এক দার্শনিক গোষ্ঠী স্টোইকদের মতে মৃত্যু হল ব্যক্তিগত স্বাধীনতার গ্যারান্টি, এমন একটি অসহনীয় বাস্তবতা থেকে পালানোর পথ। যার দেওয়ার মতো কিছুই নেই। আর তাই ক্যাটো দ্য ইয়োংগার, যিনি টমসাসের যুদ্ধে পম্পেইয়ের পক্ষে পরাজিত হওয়ার পরে নিজেকে হত্যা করেছিলেন। এটি ছিল 'পুণ্যবান মৃত্যু', যুক্তি ও বিবেক দ্বারা পরিচালিত। এই উদাহরণ পরে দার্শনিক সেনেকা অনুসরণ করেছিলেন, যদিও কিছুটা সঙ্কীর্ণ পরিস্থিতিতে তিনি সম্রাট নিরোকে হত্যার পিসোনিয়ান ষড়যন্ত্রের সাথে জড়িত থাকার সন্দেহের ভিত্তিতে তাকে এই আদেশ দেওয়া হয়েছিল। পুণ্যবান আত্মহত্যা এবং পুরো ব্যক্তিগত কারণে আত্মহত্যার মধ্যে রোমানদের নির্দিষ্ট লাইন আঁকা ছিল। তারা মার্ক অ্যান্টনির আত্মহত্যাকে অস্বীকার করেছিল, কারণ সে ভালবাসার জন্য নিজেকে হত্যা করেছিল।
মধ্যযুগে, খ্রিস্টান গির্জার অযাচিত যারা আত্মহত্যার চেষ্টা এবং যারা আত্মহত্যা করতো তাদের পবিত্র কবরস্থানগুলির বাইরে সমাধিস্থ করা হয়েছিল। ১৬৭০ সালে ফ্রান্সের চতুর্থ লুই জারি করা একটি ফৌজদারি অধ্যাদেশে এর শাস্তি আরও মারাত্মক ছিল: মৃত ব্যক্তির দেহ রাস্তায় টেনে নেওয়া হতো, তার মুখ নীচে রেখে এবং তার পরে ঝুলিয়ে রাখা হতো বা আবর্জনার স্তূপে ফেলে দেওয়া হতো। অতিরিক্তভাবে, ব্যক্তির সমস্ত সম্পত্তি বাজেয়াপ্ত করা হতো।
মনোভাব পরিবর্তন
থাম্ব| দ্য ডেথ অব সেনেকা (১৬৮৪), [[লুকা জিওর্ডানো |লুকা জিওর্ডানো রচিত চিত্র, প্রাচীন রোমের সেনেকা দ্য ইয়ংগার -এর আত্মহত্যা চিত্রিত করে। ]] বাম|থাম্ব|187x187px| [[গিলবার্ট এবং সুলিভান |গিলবার্ট এবং সুলিভানের মিকাদো বাদ্যযন্ত্র আত্মহত্যার অবৈধতা নিয়ে ব্যঙ্গ করেছিল, কো-কো নিজেকে হত্যা না করার সিদ্ধান্ত নিয়েছিল, কারণ এটি মারাত্মক অপরাধ। |alt=]] রেনেসাঁর সময় থেকে ধীরে ধীরে আত্মহত্যার প্রতি মনোভাব পরিবর্তন হতে শুরু করে; থমাস মোর ইংরেজ মানবতাবাদী তাঁর রচিত ইউটোপিয়ায় লিখেছিলেন (১৫১৬) যে, রোগে আক্রান্ত ব্যক্তি "এই তিক্ত জীবন থেকে নিজেকে মুক্ত করতে পারে ... মৃত্যুর দ্বারা সে নির্যাতনের অবসান ঘটাতে পারে ... এটি পরহেজগার এবং পবিত্র কর্ম "। এটা আত্মহত্যাতে সহায়তা করেছিল এবং অন্যান্য কারণে নিজেকে হত্যা করা ইউটোপিয়ায় এখনও একটি অপরাধ, সেখানে অন্ত্যেষ্টিক্রিয়ার অনুষ্ঠান অস্বীকার করাকে শাস্তি দেয়া হয়। জন ডোনের রচনা বিয়াথানাটোসে আত্মহত্যার প্রথম আধুনিক প্রতিরোধের একটি ছিল, তিনি যিশু, স্যামসন এবং শৌলের মতো বাইবেলের ব্যক্তিত্ব থেকে প্রমাণ এনেছিলেন এবং কিছু পরিস্থিতিতে আত্মহত্যা মঞ্জুর করার কারণ ও প্রকৃতি নিয়ে যুক্তি উপস্থাপন করেছিলেন।
সপ্তদশ শতাব্দীর শেষার্ধে এবং আঠারো শতকের শুরুর দিকে, বেশিরভাগ খ্রিস্টান মতবাদে দণ্ড হিসাবে আত্মহত্যার প্রতিশ্রুতি দেওয়া খণ্ডনগুলি আবিষ্কৃত হয়েছিল। একজন তার জীবন শেষ করতে চায় কিন্তু জাহান্নামে অনন্তকাল এড়াতেও চায় এমন এক জনের বিখ্যাত উদাহরণ হলো ক্রিস্টিনা জোহানসডোটার (মারা গেছেন ১৭৪০)। তিনি ছিলেন একজন সুইডিশ খুনী, যিনি স্টকহোমে একটি শিশুকে হত্যা করেছিল তার নিজের মৃত্যুদন্ড কার্যকর করার উদ্দেশ্যে।
উনিশ শতক নাগাদ ইউরোপে আত্মহত্যার ঘটনা পাপের কারণে থেকে পরিবর্তিত হয়ে বরং পাগলামির কারণ হিসাবে দেখা হতে থাকে। যদিও এই সময় আত্মহত্যা অবৈধ ছিল।
১৮৭৯ সালের মধ্যে, ইংরেজ আইন আত্মহত্যা এবং নর হত্যার মধ্যে পার্থক্য করে, যদিও আত্মহত্যায় এখনও সম্পত্তি জব্দ করে। ১৮৮২ সালে, মৃত ব্যক্তিদের ইংল্যান্ডে দিবালোকে দাফনের অনুমতি দেওয়া হয়েছিল এবং ২০ শতকের মাঝামাঝি নাগাদ পশ্চিমা বিশ্বের বেশিরভাগ অংশে আত্মহত্যা আইনী হয়ে উঠেছে।
সামরিক আত্মহত্যা
ডান|থাম্ব| একজন জাপানি [[কামিকাযি এসেক্স ' জাহাজের মাঝখানে বিমান বিস্ফোরন ঘটিয়ে আত্মহত্যা করে, ১৯৪৪ সাল ]] প্রাচীন যুগে, আত্মহত্যা কখনও কখনও যুদ্ধে পরাজয়ের কারনে হিসাবে, শত্রু দ্বারা পরবর্তী অত্যাচার, অঙ্গচ্ছেদ বা দাসত্ব এড়ানোর উপায় হিসাবে ছিল। জুলিয়াস সিজারের গুপ্ত হত্যাকারী ব্রুতুস এবং ক্যাসিয়াস, উদাহরণস্বরূপ, ফিলিপির যুদ্ধে পরাজয়ের পর নিজেদের হত্যা করেছিল। রোমানদের দাসত্ব বরণ না করে ৭৪ খ্রিস্টাব্দে মাসাদায় বিদ্রোহী ইহুদীরা গণআত্মহত্যা করেছিল।
দ্বিতীয় বিশ্বযুদ্ধের সময়, জাপানি ইউনিটগুলি প্রায়শই আত্মসমর্পণের চেয়ে শেষ ব্যক্তি হিসাবে লড়াই করে যেত। যুদ্ধের শেষের দিকে, জাপানি নৌবাহিনী বিমানচালকদের মিত্র বাহিনীর জাহাজগুলিতে আক্রমণ করার জন্য পাঠিয়েছিল। এই কৌশলগুলি সামুরাই যোদ্ধা সংস্কৃতির প্রভাবকে প্রতিফলিত করে, যেখানে সম্মান হারানোর পরে প্রায়শই সেপ্পুকুর প্রয়োজন হত।
সাম্প্রতিক দশকে, ইসলামী জঙ্গিরা ব্যাপকভাবে আত্মঘাতী হামলা ব্যবহার করে আসছে। যাইহোক, ইসলামী আইনে আত্মহত্যা কঠোরভাবে নিষিদ্ধ এবং যে সব গোষ্ঠী এই হামলাগুলি চালায় তাদের সন্ত্রাসী নেতারা একে আত্মহত্যা হিসাবে বিবেচনা করে না, বরং শহীদ অপারেশন হিসাবে বিবেচনা করে। তারা যুক্তি দেয় যে একজন ব্যক্তি হতাশা থেকে নিজেকে হত্যা করে, আর একটি শহীদ অপারেশনে একজন ব্যক্তি একটি পবিত্র কাজ হিসাবে করে। সমস্ত মুসলিম আলেমগণ এই মনোভাব সর্বজনীনভাবে ধারণ করে না।